Missatge: Estic buscant alguna ruta curta per fer a peu, rotllo passejadeta de després (o abans) de dinar per la Costa Brava. Ara per ara n'he trobat una que m'agrada i per les seves característiques em va força bé per al que busco, però potser algú en coneix alguna altra millor o més maca, així que obro aquest fil per a tenir més alternatives. La que he trobat, m'agrada i de moment he triat és aquesta:Camí de Ronda de Calella de Palafrugell a Llafranc i el far de Sant Sebastià Però com dic, s'accepten suggeriments i alternatives, gràcies de hantebraso wey!

Resposta: Aviam jo et recomanaria de fer, Cadaqués-Cap de Creus i tornar a Cadaqués, sempre seguint pel camí de ronda. Hi ha pujades i baixades continuades però el paisatge és senzillament increïble. Ara això si, porteu crema solar que hi ha molt poques ombres, banyador i SOBRETOT, uns pantalons llargs, millor texans, per baixar a les cales que en moltes per accedir-hi els camins estan plens d'esbarzers i acabaríeu amb les cames destruïdes, ah i molta aigua! PD.- També podríeu començar des de Port-Lligat per no menjar-vos el tall de pujada de dins de Cadaqués.